Perun

Perun (kyrillisk: Перун) er i slavisk mytologi den høyeste gud i pantheon og gud for lyn og torden (noenlunde tilsvarende Tor i norrøn mytologi, men med fler «arbeidsoppgaver»). Perun er gud for ilden, bergene, vinden, eiketrær, iris, ørner og Universet, hester og vogner, våpen (hammer, øks og pil) og krig. Han ble først forbundet med våpen laget av stein og senere med metallvåpen.

Perun er beskrevet som en robust mann med rødt skjegg. Han kjører i en vogn trukket av en geitebukk og bærer en kraftig øks, eller noen ganger en hammer. Øksen slynges mot onde mennesker og ånder og kommer alltid tilbake til Peruns hånd.

Perun er kjent som tordenguden Percunust i vendisk mytologi.

 Referanser 

Kategori:Mytologi